Sagunt a Escena inicia les seues actuacions en el Teatre Romà
08 d’agost 2022

![](/media/mkbb5o12/c_2.jpg?width=850&height=566.9886363636364)

Dissabte passat, 6 d'agost, van començar les actuacions en el Teatre Romà de la 39a edició del Festival Sagunt a Escena amb l'obra de teatre _Júlia_, encara que els espectacles de l’Off Romà van començar dos dies abans.

A esta primera representació van assistir l'alcalde de Sagunt, Darío Moreno; la delegada de Cultura de l'Ajuntament de Sagunt, Asun Moll; la directora artística del festival, Inma Expósito; el director general de l'Institut Valencià de Cultura, Abel Guarinos; i altres regidors de l'Ajuntament de Sagunt.

_Júlia_, basada en la novel·la homònima de l'escriptora alcoiana Isabel-Clara Simó, és una història d'amor i odi entre una obrera i l’amo de la fàbrica en plena revolució industrial valenciana, portada a l'escenari per la companyia, també alcoiana, La Dependent, està adaptada i dirigida per Gemma Miralles.

![](/media/mbfhobdr/c_3.jpg?width=850&height=566.9886363636364)

![](/media/u2aa1ls0/c_júlia.jpg?width=850&height=566.9886363636364)

El llibre de Simó (Alcoi, 1943-2000) és una de les novel·les valencianes que més reedicions ha tingut des que es publicara en 1983. En esta narració, l'escriptora i periodista fa confluir memòria històrica i cultura literària.

El festival es va inaugurar dijous passat amb la programació de l’Off Romà amb dos disciplines diferents a càrrec de dos formacions valencianes: La Finestra Nou Circ i Tito Pontet.

Sagunt a Escena està organitzat per l’Institut Valencià de Cultura de la Generalitat Valenciana, amb la col·laboració de l'Ajuntament de Sagunt i la Diputació de València. Del 4 al 28 d'agost, es representaran 28 espectacles.

![](/media/ssginui1/c_1.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/sagunt-a-escena-inicia-les-seues-actuacions-en-el-teatre-roma/ "Facebook")
*   [](http://twitter.com/share?url=https://aytosagunto.es/va/actualitat/sagunt-a-escena-inicia-les-seues-actuacions-en-el-teatre-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-a-escena-inicia-les-seues-actuacions-en-el-teatre-roma/ "Linked In")
*   [](mailto:?body=https://aytosagunto.es/va/actualitat/sagunt-a-escena-inicia-les-seues-actuacions-en-el-teatre-roma/)